પાટણ માર્કેટયાર્ડના ચેરમેન ડીજે પટેલે જણાવ્યું કે ચાલુ વર્ષે વરસાદ ઓછો પડતા કપાસ અને દિવેલાના માલની અછત ઊભી થવાની શક્યતાના પગલે મોટા વેપારીઓ અને ઓઇલ મિલરો દ્વારા કપાસ અને દીવેલાની ખરીદી કરીને માલનો સ્ટોક કરવામાં આવતા આ બંને પાકોના ભાવમાં આ વર્ષે ૨૦૦ રૂપિયા જેટલો ભાવ વધારો નોંધાયો છે તેવું મનાઈ રહ્યું છે. જો કે પાટણ માર્કેટયાર્ડમાં હાલમાં કપાસની મોટા પાયે આવક આવી રહી હોય ગંજ બજારમાં કપાસના ઢગ ખડકાતા સફેદ રૂની ચાદર પથરાઈ છે આજે કપાસના ભાવ રૂ .૧૧૦૦ થી ૧૨૦૦ રહ્યા હતા જ્યારે આવક ૧૯૭૦૧ મણની થઈ હતી.